Birlashgan Arab Amirliklari milliy futbol terma jamoasi
Birlashgan Arab Amirliklari milliy futbol jamoasi (arab. منتخب الإمارات العربية المتحدة لكرة القدم) Birlashgan Arab Amirliklari sharafini xalqaro futbolda himoya qiladi va mamlakat Futbol Assotsiatsiyasi tomonidan boshqariladi. 1990-yilda Italiyada boʻlib oʻtgan jahon chempionatida bir marotaba ishtirok etgan va uchta oʻyinda ham magʻlub boʻlgan. Birlashgan Arab Amirliklari 1992-yilgi Osiyo Kubogida toʻrtinchi oʻrinni egallagan va 1996-yilda mezbon sifatida ikkinchi oʻrinni egallagan. Terma jamoa 2007 va 2013-yillarda Arabiston koʻrfazi kubogini qoʻlga kiritgan. 2015-yilgi Osiyo kubogida uchinchi oʻrinni egallagan. 2019-yilgi musobaqani oʻzida oʻtkazgan va yarim final bosqichigacha chiqib borgan.